جاپان نینگ آلدینگی باش وزیری ابه شینزو، نارا شهریده اویوشتیریلگن قوراللی هجوم عاقبتیده حیاتینی یوقاتدی.
جاپان دولت تلویزیونی NHK تامانیدن بیریلگن خبرده شینزونینگ مذکور شهرده لیبرال دموکرات حزبی نینگ کاندیدینی قوللب – قوتللاوچی بولیب صحبت قیله یاتگن پیتده کوکسیدن یره لنگن لیگی شونده ی بولیب کسلخانه ده حیاتینی یوقاتگن لیگی بیلدیریلدی.
هجوم گه قول اورگن 41 یاشیده گی هجومچی نینگ سابق دینگیز مدافعه کوچلری منسوبی ایکن لیگی قید ایتیلدی.
جاپان باش وزیری کیشیدا فومیئو، شینزوگه اویوشتیریلگن هجوم بیلن تیگیشلی اوله راق شولرنی ایتدی:
"دموکراسی نینگ اساسینی تشکیل بیرگن سیلاولر آلدی یوز بیرگن بو وحشیانه هجوم نی قبول قیلیب بولمه یدی. بو هجوم نی قتّیق تیل بیلن قاره له یمن" دیب ایتدی.
مخالف حزب ایسه کمپاین نمایشلرینی کیینگه تشله گن لیکلرینی معلوم قیلدی.
ابه شینزو 2012-2020 ییللریده باش وزیر ایتیب وظیفه اجرا ایترکن اولکه ده اینگ اوزاق مدت باش وزیرلیک قیلگن کیشی بولگندی.
ابه ساغلیک قیینچیلیکلری باعث 2 ییل آلدین باش وزیرلیک وظیفه سیدن چیتلنگندی.
جاپان مصلحت مجلسی فوق العاده سیلاولری 10 جولایده بولیب اوته دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
